Marți, 23 mai 2023, ArchaeoSciences#RO din cadrul Institutului de Cercetare al Universității din București (ICUB), organizează conferința From household self-sufficiency to craft specialists: key steps in the evolution of Neolithic pottery technology in southeastern Europe, susținută de Dr. Alexandra Anders de la Universitatea Eötvös Loránd University (Ungaria).
Evenimentul, parte a seriei ArchaeoSciences Seminars, #33, va avea loc începând cu ora 11:00, la Facultatea de Biologie, în Sala de Conferințe de la parter, din cadrul Platformei de Cercetări Biologice și Ecologie Sistematică (Splaiul Independenței, nr. 91-95, București).
Dr. Alexandra Anders este cercetător senior calificat (habil.) în cadrul Departamentului de Arheometrie, Patrimoniul Arheologic și Metodologie, din cadrul Institutului de Științe Arheologice, Universitatea Eötvös Loránd, Budapesta (Ungaria). Domeniul său principal de cercetare îl reprezintă  Neoliticul din Bazinului Carpatic, cu accent pe arheologia funerară și arheologia genului. Dr. Anders a condus sau a participat la numeroase săpături arheologice în zona Polgár din nord-estul Ungariei. Interesele ei actuale includ studiul arheologiei bio-sociale și evaluarea practicilor funerare neolitice documentate în această microregiune din estul Ungariei, pentru a obține o mai bună înțelegere a vieții comunităților preistorice care s-au stabilit acolo. De asemenea, Dr. Anders este responsabilă de predarea unor cursuri de specializarea în patrimoniu arheologic. Ea a fost principala organizatoare a celei de-a 28-a reuniuni anuale a EAA de la Budapesta în 2022 și a publicat multe monografii, volume co-editate, studii, rapoarte și articole.
În cadrul prelegerii planificate, Dr. Alexandra Anders va prezenta abordările multidisciplinare aplicate într-una dintre cele mai interesante zone arheologice din Ungaria. În timpul săpăturilor premergătoare construcției rețelei de autostrăzii din Ungaria, în anii 1990, efectuate la periferia orașului Polgár, au fost scoase la iveală peste 300 de înmormântări în opt situri arheologice diferite (printre acestea, siturile de la Polgár-Ferenci-hát și Polgár-Csőszhalom), datate la mijlocul neoliticului târziu (5500–4550 calBC). Un alt proiect a fost demarat în zonă, în 2017, pentru a investiga aceste morminte cu metode multidisciplinare. Prezentarea de la București va rezuma principalele rezultate ale acestui proiect în derulare. Metodele multidisciplinare ale proiectului cuprind analize arheologice și bioarheologice tradiționale, cum ar fi antropologia fizică și patologia, dar și analiza izotopilor stabili (δ13C, δ15N) și 14C, dar și date paleogenetice pentru modelele de înrudire. Diferitele artefacte funerare (podoabe de Spondylus sau din canini de cerb roșu, piese litice și ocru) au fost, de asemenea, analizate traseologice și studii de proveniență (petrografie, SEM-EDX, PGA). Rezultatele acestor metode complexe se completează reciproc și astfel putem urmări posibilele schimbări ale stilului de viață în spațiu și timp. Cu ajutorul acestor rezultate, micro-istorii ale unor comunități umane din preistorie, pot fi realizate. Indivizii și artefactele lor au biografii diferite și interpretându-le în contextul funerar al descoperirilor, se poate obține o perspectivă diferită a viații oamenilor neolitici din regiunea Polgár (Ungaria).

Seminarele ArchaeoSciences își propun să ofere un cadru pentru profesioniștii din domeniul Științelor Arheologice (Archaeological Sciences) din diferite părți ale lumii, pentru a-și împărtăși cunoștințele și pentru a transmite informații relevante referitoare la ultimele aspecte legate de metodele și abordările actuale utilizate pentru studierea trecutului. De asemenea, această inițiativă reprezintă o oportunitate pentru studenții români de a afla mai multe despre diversele aspecte interdisciplinare ale arheologiei.

Vă așteptăm.


Echipa ArchaeoScience#RO 

